E pēnei ana taku nei pātai ki Te Minita i te mea i a au e rongo ana i ngā kōrero mō te taha o te pakihi. Ki te whakaaro o Te Minita, he aha ngā painga, he aha ngā oranga mō ngā tāpoi pakihi ki roto i ngā rohe, ki roto i ngā takiwā i te mea kei te whakaaro ake au i a ia e kōrero ana mō te rerekē o ngā tikanga, Puanga ki ō tātou nei whānau ki Taranaki, Puaka ki te Wai Pounamu, Rehua ki te Nōta, Matariki whānui. Nā runga i tērā ka pēhea tērā āhua e hāpai ana ngā pakihi, e hāpai ngā tāpoi pakihi ki roto i ngā takiwā?